Szép az élet az erdőben ide ki
Szép az élet az erdőben ide ki,
Sári lelkem, faluvégről jere ki!
Itt virágzik a kakukfű, szarkaláb,
Itt nem porzik, puha fűben jár a láb.
Csíz, pintyőke énekelget kis ágon,
Jó a fekvés is alatta zöld ágyon;
Hej galambom soká jősz ki, meg ne csalj,
Addig jőj mig ép az erdő, zöld a galy.
Sárga levél, száraz ágon szomorú,
Akkor ha jősz, verjen meg a háború.
Népköltészet